
Αυσϊγαεϊ 

Τῃ6 Ιαηριαρ6 ἰςςσις ἰς α ἀεΠη[ϊνεΙγ Γαςοἰναεα ἰςσις -αἴ Ιθασῖ ἰη |ανν εοπϊαχῖ- Το πιοάςθΓη (Γθεί ςοςεἰα Γ6αΙΙἳΥ. 
ΗοννθνεΓ, ἃς α ΠΊθΘαῃς Ο ἰά6ο[ορίσα| απα 5οεἰα| οη{[ογοθπιεηῖ, ἵϊ Πας ρἰᾶριθα ἄΓθ6εΚ ςοεἰεῖγ {ου εεηϊωγίςς. Λ/6 
ΝΤ] Ττγ, ἰΠγείογς, ἴο ἄεῆπο ἴμε Ιηριαρ6 ἰςσυς, ἴο Το[[ονν ἰῖς ονοἰμϊίοη ἴγοπη ἴπε Ηει]επίστίο ρογίοα ιμηῖ1| Τῖς 
ΠΠα| γαςοἰμϊίοη, αΠά να 4Γθ Ροἱηρ ἴο ΓΘςΙΠΊΘ ννΠαϊ νν6Γγς ἵῖς εοΠης6θαµεησες ἰη ἴμε Ια6οΙορίσαἱ οοη/γοηϊαἴϊίοης, 
ἴπε ρο[[τίσαι [ἰ{6 απα ἴπα οαιµεσαῖἴίοηπ ρο[[ίςος οἳ ἴπα πιοαςίη 4Γ6εΚ σἴαϊθ. 


Το γλωσσικό ζήτημα είναι ένα θέµα οριστικά λελυμένο -τουλάχιστον νοµοθετικά- για την σύγχρονη 
κοινωνική πραγματικότητα. Ωστόσο, ὡς µέσο ιδεολογικής και κοινωνικής επιβολής ταλαιπώρησε την 
ελληνική κοινωνία επί σειρά αιώνων. Θα επιχειρήσουµε, λοιπόν, να ορίσουμε το γλωσσικό ζήτημα, να 
παρακολουθήσουμε την εξέλιξή του απὀ την ελληνιστική περίοδο μέχρι την οριστική επίλυσή του και 
τέλος να δούµε ποιές υπήρξαν οι συνέπειές του στις ιδεολογικές αντιπαραθέσεις, την πολιτική ζωή και την 
εκπαίδευση του νεοελληνικού κράτους. 


Ο γλωσσικός διχασµός 

Ο γλωσσικός διχασµός εµφανίζεται ιστορικά κατά τον 1ο αιώνα ΠΚΕ, όταν οι Αττικιστές εισήγαγαν τη 
διγλωσσία στον ελληνικό κόσµο, καθώς επέβαλαν µια αποµίµηση της κλασικής αττικής διαλέκτου, η οποία 
αντιπαρατέθηκε µε την ήδη κυρίαρχη δημώδη προφορική. Η εξέλιξη των δύο τύπων γλὠσσας καθώς και οι 
αιώνες που πέρασαν, οδήγησαν στο γλωσσικό ζήτημα, που ξέσπασε στις αρχές του 19ου αιώνα και 
αποτελεί ιδιομορφία της ελληνικής κοινωνίας. Το νεοσύστατο κράτος ζητούσε επίσηµη γλώσσα και για 
ένα και µισό αιώνα ο ελληνισμός βασανίστηκε µε προβλήµατα παιδείας, κοινωνικά αλλά και πολιτικά 
λόγω αυτής της αναγκαιότητας. 


Μετά τις κατακτήσεις του Μεγάλου Αλεξάνδρου, το κράτος των Μακεδόνων βασιλέων του υιοθετεί την 
αττική διάλεκτο για τις διοικητικές, εμπορικές και διπλωματικές του ανάγκες. Η αττική διάλεκτος 
διαμορφώνεται σταδιακά σε νέα µορφή ελληνικής γλώσσας, την Ελληνιστική ή Κοινή, η οποία θα 
καθορίσει αργότερα τη Βυζαντινή και νέα Ελληνική γλὠσσα. Οι κοσμµοϊστορικές πολιτικές αλλαγές, η 
επικράτηση νέας θρησκείας, η αλλαγή δηµόσιας- ιδιωτικής ζωής και η µεταβολή νοοτροπίας ανθρώπων 
είναι οι κύριες αιτίες της νέας πια µορφής γλώσσας, της Κοινής, που έχει υποστεί αλλοιώσεις τόσο στη 
Φωνητική όσο και στη μορφολογία, τη σύνταξη και το λεξιλόγιο. Αργότερα, οι Αλεξανδρινοί γραμμµατικοί 
επινοούν τους τόνους και, πιστεύοντας ότι µε την χρήση της αττικής διαλέκτου θα συνεχιζόταν η 
παράδοση στην συγγραφή έργων, ανάλογων της κλασικής περιόδου, διδάσκουν τον αττικισµό, µε 
αποτέλεσµα 1ον) τη στροφή λογίων προς ένα τεχνητό γραπτό ιδίωµα, 2ον) τη διγλωσσία και 3ον) την 
επικράτηση του άκαµπτου αρχαϊσμού μεταγενέστερα. 


Ενώ, αρχικά, για τη γραπτή και προφορική μετάδοση της διδασκαλίας του χριστιανισμού χρησιµοποιείται 
η Κοινή και η Παλαιά και Καινή διαθήκη γράφονται σε αυτήν, αργότερα οι Τρεις Ιεράρχες χρησιμοποιούν 
τον αττικισµό στον επίσημο εκκλησιαστικό λόγο ως συμφιλίωση και εξοικείωση µε την ελληνική παιδεία. 
Στη συνέχεια, κατά τα Βυζαντινά χρόνια, η διγλωσσία, μεταξύ γραπτής- ομιλούμενης, αττικής --κοινής 
συνετέλεσε στη χωριστή εξέλιξη αυτών. Ο μεν γραπτός λόγος οδηγείται στην προοδευτική στρυφνότητα 


στη σύνταξη, ο δε προφορικός, ξέφρενος, απλοποιείται Φωνητικά και µορφοσυντακτικά, ενώ συγχρόνως 
εισάγονται σ αυτόν νέες λέξεις τόσο αρχαίες όσο και από άλλους λαούς, λόγωτου εκχριστιανισμού αυτών. 
Προς το τέλος αυτής της ιστορικής περιόδου, σε αντίθεση µε την αρχή της, υπάρχουν περισσότερες πηγές 
λόγω γραπτὠν λογοτεχνικών κειμένων στη δημώδη και σε µια νέα Ελληνική γλὠσσα που σταδιακά 
διαμορφώνεται και παράλληλα γίνεται γνωστή. 


Κατά την περίοδο της οθωμανικής κατοχής εξαιτίας της απόσχισης περιοχών του πρώην βυζαντινού 
κράτους, των διαφόρων κατακτητών σε περιοχές του και της απομόνωσης περιοχών του, παρατηρείται 
διαµόρφωση των νέων ελληνικών καθώς και δηµιουργία διαλέκτων και ιδιωμάτων, που εξασθενίζουν µε 
την ἵδρυση του νεοελληνικού κράτους. Χαρακτηριστική, επίσης, είναι η τάση των Ελλήνων να συνδεθούν 
ψυχικά µε την αρχαιότητα καθώς δίνουν αρχαία ονόματα στα παιδιά τους Και στα καράβια τους. 


Η αρχαιολατρία αυτή είναι συνέπεια της αναγεννητικής ορµής του έθνους, που αφυπνίζεται και ζητά να 
στηριχτεί στην κλασική κληρονομιά του. Η ομάδα του Μοισιόδακα και του Καταρτζή προτείνει ότι, για να 
απελευθερωθεί η Ελλάδα απὀ την οθωμανική κυριαρχία, πρέπει ο λαός να µορφωθεί, χρησιμοποιώντας 
την γλὠσσα του, που είναι ικανή να εκφράσει όλες τις ανθρώπινες γνώσεις και όλα τα αισθήματα. Στις 
προσπάθειες αυτές των προοδευτικών η απάντηση είναι αντίδραση και διώξεις από τους συντηρητικούς 
του Πατριαρχείου, που υποστηρίζουν την αρχαΐζουσα. 


Ύστερα απὀ υποτέλεια αιώνων, το ανεξάρτητο πλέον ελληνικό κράτος, µε έντονη πρόθεση για τη 
δηµιουργία ενός σύγχρονου κράτους, σκοντάφτει στις καθυστερήσεις που προκαλεί η καθημερινή 
πραγματικότητα και το οθωμανικό παρελθὀν σε όλους τους τοµείς του. Το εκπαιδευτικό σύστηµα που θα 
σημαδέψει την πνευματική ζωή της χώρας οργανώνεται από την Αντιβασιλεία και μεταφυτεύεται απὀ τη 
Γερμανία, όπου αναπτύχθηκε, για να υπηρετήσει τις ανάγκες ή τους σκοπούς µιας ορισμένης κοινωνίας, 
στο νεοσύστατο ελληνικό κράτος, που έχει άλλη ιστορία, άλλες ανάγκες και χρειάζεται να εξυπηρετήσει 
άλλους στόχους’. Το ποιά γλώσσα πρέπει να χρησιµοποιείται στη λογοτεχνία, αλλά και στην εκπαίδευση 
και στις επίσηµες εκδηλώσεις, αποτελεί ένα σηµαντικό πρόβλημα. Η λαϊκή γλώσσα είναι ακαλλιέργητη, 
παραφθαρµένη και δεν µπορεί να εκφράσει πολυσύνθετεςιδέες. 


Ο Κοραής, κυρίαρχη µορφή, στο ζήτημα της διένεξης για το ποια θα είναι η εθνική γλὠσσα του κράτους, 
ξεκινά µια τάση καθαρισμού της γλώσσας από ξένα στοιχεία και επινοεί και προτείνειτην καθαρεύουσα, η 
οποία καθιερώνεται ως επίσηµη γλώσσατου κράτους (1834). Η αρχική σύλληψή του για την κάθαρση µιας 
δημώδους γλώσσας αλλά και τη διατήρηση όλου του δυναμισμού της δεν πραγµατώνεται. Το 1818 ο Π. 
Κορδικάς, αν και ανήκει στους υποστηρικτές µιας μετριοπαθούς δηµοτικής γλὠσσας, εκδίδει τη «Μελέτη 
της Κοινής Ελληνικής Διαλέκτου», µε σκοπό µια πολεμική εναντίον του Κοραή. Ενισχυόµενος ο Κορδικάς 
απὀ τους Φαναριώτες µε συντηρητικές απόψεις προσβλέπει στην καθιέρωση µιας καθαρεύουσας 
«Εκκλησιαστικής» αντίστοιχης της γλώσσας των Βερσαλλιών στη Γαλλία”. Χωρίς να υπάρχουν αποκλίσεις 
απόψεων, αφού και οι δυοτους δε διέφεραν στη καθημερινή χρήση της γλὠσσας μεταξύ τους, οι Έλληνες 
χωρίζονται ιδεολογικά. 


Η αναζήτηση της εθνικής ταυτότητας, κοινό χαρακτηριστικό όλων σχεδόν των ευρωπαϊκών λαών το 19ο 
αιώνα, θα βοηθήσει στην εμφάνιση και στην άνθηση της λαογραφίας, µε αποτέλεσµα, στα χρόνια που θα 
ακολουθήσουν, να πολλαπλασιαστούν η συλλογή και οι δημοσιεύσεις δημοτικών τραγουδιών. Την 
παράδοση που δημιουργεί ο Διονύσιος Σολωμός στην έντεχνη Επτανησιακή ποίηση, θα συνεχίσουν οι |. 
Πολυλάς, Α. Βαλαωρίτης, κ.ά, οι οποίοι, επηρεασμένοι από τα αντίστοιχα ευρωπαϊκά λογοτεχνικά 


ἸΒακαλόπουλος 1973, 662. 
ΖΘέματα Νεότερης Ιστορίας από τις πηγές 1991, 167. 
ἁΔημαράς 1983, 206. 


κινήματα, καταπιάνονται µε θέµατα ιστορικά, κυρίως, όμως, µε κοινωνικά, στα οποία βρίσκουμε ρίζες του 
κινήματος του δημοτικισμού και εποµένωςτης πόλωσης που σύντομα θα στιγµατίσει το γλωσσικό ζήτημα. 
Είναι αλήθεια, βέβαια, ότι στα Επτάνησα, που για αιώνες ήταν υπό Ενετική και Αγγλική κατοχή, δεν 
υποστηριζόταν ο αρχαϊσμός και πολύ πριν τον Σολωμό ήταν καλλιεργημένη η λαϊκή παράδοση στην 
ποίηση”. 


Ενώ προεπαναστατικά τα µέτωπα ακροβατούν μεταξύ αττικίζουσας και δημώδους γλώσσας, µετά την 
πρόταση του Κοραή περί µέσης οδού και κάθαρσης της γλώσσας, δημιουργείται νέο δίπολο μεταξύ 
καθαρεύουσας και δημώδους κατά την Αντιβασιλεία. Με την εμφάνιση στο προσκήνιο της Μεγάλης ιδέας 
επί Τρικούπη και µε την πολιτική του εκσυγχρονισμού που τον χαρακτηρίζει, τίθεται το θέµα µιας 
εκπαίδευσης και µιας γλὠσσαςπου να καλλιεργεί εθνική ομοψυχία και εθνικό φρόνημα. 


Πυροδοτείται, λοιπόν, για µια ακόµη φορά η αντίδραση προς τον Κοραή, που κατηγορείται από τους 
οπαδούς της δημώδους για τεχνητή παρέμβαση στην γλὠσσα και απότους υποστηρικτές της αρχαΐζουσας 
ότι αρνείται την γλωσσική παράδοση. Οι αγώνες που θα δοθούν για την επικράτηση της µιας ή της άλλης 
µορφής γλὠσσας είναι πολλοί και συνδέονται µε πολιτικά και ιδεολογικά ζητήματα του ελληνισμού. Στον 
χώρο της λογοτεχνίας, πάντως, η δημοσίευση το 1888 του έργου του Γ. Ψυχάρη «Το ταξίδι µου» δίνει 
ώθηση στην χρήση της δημοτικής μετέπειτα. Το «ταξίδι» σημειώνει σταθµό στην ιστορία του γλωσσικού 
ζητήματος και αποτελεί το ευαγγέλιο, του νεώτερου δημοτικισμού, που χτυπά τις γλωσσικές 
Φεουδαρχικές προλήψεις. Η εισήγηση, τέλος, του Ψυχάρη για µια συστηµατοποιηµένη πρότυπη δημοτική 
δίνει και µια νέα διάσταση στο γλωσσικό ζήτημα συνδέοντας αυτό ως ανάγκη όχι µόνο για τη μελλοντική 
ευημερία του ελληνικού έθνους αλλά καιτην απελευθέρωση της υπόλοιπης Ελλάδας. 


Η εφημερίδα «Ακρόπολη», µε εκδότη τον Β. Γαβριηλίδη, υποστηρίζοντας την γλωσσική μεταρρύθμιση του 
Ψυχάρη, ανάβει το γλωσσικό ζήτημα. Υποστηρικτές τους οι Εμμ. Ροΐδης, Ι. Πολυλάς, κ.ἀ., χτυπούν τον 
αττικισµό και καλλιεργούν µε πάθος την δηµοτική, που γίνεται όργανο της ελληνικής λογοτεχνίας. Έτσι, 
στο τέλος του 19ου αιώνα και στην αρχή του 20ού, το γλωσσικό ζήτημα διαμορφώνεται ὡς προς την 
πολιτιστική του διάσταση και παίρνει εκτός απὀ κοινωνικές διαστάσεις Και πολιτικές και οδηγεί σε 
αιματηρές συγκρούσεις. Η δημοσίευση μετάφρασης της Αγίας Γραφής (1901) σε ακραία δηµοτική στην 
εφημερίδα Ακρόπολη από τον Αλ. Πάλλη, επιφέρει βίαιες διαμαρτυρίες απὀ καθηγητές και Φοιτητές του 
Πανεπιστηµίου Αθηνών µε αιματηρά αποτελέσµατα. Επίσης, η παράσταση της Ορέστειας του Αισχύλου 
στη δηµοτική, απὀ το Εθνικό θέατρο (1903), γίνεται η αιτία νέων αιματηρών συγκρούσεων μεταξύ 
δημοτικιστώὠν και καθαρευουσιάνων. Οι πολέµιοι των δημοτικιστὠν τους κατηγορούν ὡς προδότες και ότι 
ενεργούν κατόπιν σλαβικού σχεδίου, που αποσκοπεί να προκαλέσει διχόνοιες στον Ελληνισμό, 
θρησκευτικές έριδες, που θα βοηθήσουν τον προσεταιρισµό των Ελλήνων της Μακεδονίας από τη 
βουλγαρική Εξαρχία. Ο γλωσσικός και πολιτικός Φανατισµός συσκοτίζει τη πραγματικότητα, που ὡως 
ζητούμενο όλων είναι η απελευθέρωση της Μακεδονίας, καθώς ανέκαθεν ο δηµοτικισµός ταύτιζε το 
έθνος µετη γλὠσσα. 


Η ίδρυση του εκπαιδευτικού ομίλου (14910), καθώς και η ἱδρυση Ανώτερου παρθεναγωγείου στο Βόλο, 
αποτελούν κάποιες προσπάθειες για περιορισμό της αρχαιοµάθειας, όπως και της ενίσχυσης 
Φυσιογνωστικὠν µαθηµάτων, τεχνικών, πρακτικών κ.α., που όμως προκαλούν αντιδράσεις και ο 
Δελμούζος, οιδρυτής του παρθεναγωγείου, κατηγορείται για διαφθορά ηθών. Το έθνος χωρίζεται στα δύο 
και το θέµα της γλὠσσας αποκτά μείζονα σηµασία, που υπερέχει ακόµη και της ίδιας της ιδέας της 
ελευθερίας του έθνους, µε κορυφαίο παράδειγµα τη διαδικασία πειθαρχικής δίωξης του καθ. Ι. Κακριδή 
κατά την περίοδο της γερμανικής κατοχής, εδραιώνοντας έτσι την αντίληψη περί απειλής κατά της εθνικής 


ιστορία του Ελληνικού Ἐδνους, 1977, 635. 


κυριαρχίας απὀ τη χρήση της δηµοτικής. Ο Ι. Κακριδής τόλμησε να δημοσιεύσει στη δημοτική και σε 
µονοτονικό σύστηµα την πανεπιστημιακή του παράδοση. 


Στις επόμενες δεκαετίες λαμβάνουν χώρα, συνεχείς εκπαιδευτικές μεταρρυθμίσεις που αποσκοπούν στην 
προσαρμογή του εκπαιδευτικού συστήµατος στις κοινωνικές --οικονομικές ανάγκες της χώρας, µε 
αποτέλεσµα σε διάστηµα συνολικά 50 ετών, απὀ την αρχή δηλαδή του 20ου αιώνα, να υπάρξουν λίγο- 
πολύ 9 αλληλοδιαδοχές επίσηµης εθνικής γλὠσσας, πὀτε της καθαρεύουσας και πότε της δηµοτικής. Η 
«Νεοελληνική», όπως ονομάζεται τελικά, Και επισηµοποιείται απὀ τη συντηρητική κυβέρνηση Καραμανλή, 
είναι πολύ διαφορετική απὀ την ακραία δηµοτική του Ψυχάρη, καθώς δε περιέχει ιδιωματισμούς και 
ακρότητες, αλλά συγχωνεύει στοιχεία της καθαρεύουσας. Η νομιμοποίηση δε του Κ.Κ.Ε. αφαιρεί την 
πολιτική διάσταση του γλωσσικού ζητήµατος και παύει η κυρίαρχη σύνδεση της χρήσης της δηµοτικής µε 
τον κομμουνισμό, την αναρχία και το χάος. Πλην όµως, η καθαρεύουσα δεν είναι πλέον αποτελεσματική 
ὡς γλώσσα ούτε χρήσιµη σε καμιά εξουσία. Η κατάχρηση των μαγικών ιδιοτήτων της καθαρεύουσας από 
τη στρατιωτική δικτατορία του 1967 αποτελεί το κύκνειο άσµα της". 


Το γλωσσικό ζήτηµα λύνεται το 1977 µε την καθιέρωση της δηµοτικής στην εκπαίδευση και στη διοίκηση 
και παύει πλέον να υπάρχει το Φαινόμενο της διγλωσσίας που διήρκεσε 20 περίπου αιώνες και 
ταλαιπώρησετην ελληνική παιδεία και κοινωνία για 143 χρόνια. 


Οι αντιπαραθέσεις 

Στη μακρόχρονη πορεία των 143 χρόνων, οι αντιπαραθέσεις των απόψεων της µιας ή της άλλης 
κοινωνικής ομάδας για το γλωσσικό ζήτημα επέφεραν πολλά αρνητικά αποτελέσµατα. Οι συνέπειες στην 
πνευματική και πολιτισμική εξέλιξη του έθνους ήταν κυρίως η ματαίωση του προορισμού της γλὠσσας, ο 
περιορισμός πολιτισμικής ανάπτυξης, η γλωσσική ανασφάλεια που χαρακτηρίζει όλους τους ενήλικες που 
έχουν διδαχτεί δηµοτική και καθαρεύουσα ημµιτελώς και η στασιμότητα της εκπαίδευσης. Η ματαίωση του 
προορισμού της γλώσσας αποτέλεσε εμπόδιο για την πνευματική εξέλιξη του έθνους. Η χρήση µιας 
γλὠσσας άγνωστης, δυσνόητης, και δύσχρηστης, όπως ήταν η καθαρεύουσα, απομάκρυνε το χρήστη της 
από την εξωτερίκευση της σκέψης του. Η απόδοση της εσωτερικευµένης γλώσσας εμποδιζόταν λόγω του 
δύσχρηστου εργαλείου του λόγου. Η αντιπαράθεσή της παράλληλα σε µια γλώσσα του λαού 
λειτουργούσε ανασταλτικά στη διαµόρφωση κοινής κουλτούρας. 


Η γλὠσσα, ὡς ανώτερο πολιτισμικό προϊόν ενός έθνους, δεν αποτελεί απλώς ένα κώδικα επικοινωνίας και 
συνεννόησης αλλά είναι γενικότερα πεδίο δημιουργίας, γόνιμο έδαφος, στο οποίο µπορεί να βλαστήσει 
τόσο η τέχνη, η επιστήµη, κάθε µορφή ἐκφρασης ενός λαού όσο και ο προσωπικός τρόπος έκφρασης κάθε 
ανθρώπου. Η διαρκής εναλλαγή καθαρεύουσας και δηµοτικής στην εκπαίδευση και στον ευρύτερο 
κοινωνικό χώρο είχε σοβαρές συνέπειες στην πνευματική ανάπτυξη των παιδιών. Σήµερα, ενήλικες πια, 
είναι γλωσσικά ανασφαλείς καθώς, όταν θέλουν να εκφράσουν κάτι µπροστά σε κοινό, πάσχουν 
αναζητώντας τις κατάλληλες λέξεις». Βρίσκονται πάντα ανάµεσα στην δηµοτική και στην αίγλη της 
καθαρεύουσας, η οποία έµµεσα επιβιώνει στις θεωρίες για την κακή γλωσσική ποιότητα της δηµοτικής. 


Η άσκοπη κόπωση που προκαλείται απὀ την αμηχανία, την αναζήτηση της σωστής λέξης-Φράσης και η 
αυτοδιόρθωση που τον χαρακτηρίζει, οδηγεί τον Έλληνα σε σηµείο να απεχθάνεται την εθνική του 
γλὠσσα, να την περιφρονεί, να ντρέπεται και να αποξενώνεται τελικά από τον ίδιο του τον πολιτισμό. 
Όσον αφορά στην εκπαίδευση, η περιφρόνηση της μητρικής γλὠσσας των Ελλήνων αποτέλεσε µέσο 
άσκησης βίας αλλά και στασιµότητας. Ο Φόβος που ένιωθαν τα παιδιά για την αυθόρμητη παραστατική 

γλὠσσα, τα έκανε να εκφράζονται µε τρὀπο στεγνό και µη γόνιμο. Εµποδιζόταν, κατά συνέπεια, η 
ελεύθερη σκέψη, η παραγωγική Φαντασία, η καθαρή επιχειρηµατολογία και η συνδιάλεξη λογικών 
συνειρµών. 


Συγχρόνως, όµως, η προσκόλληση της καθαρεύουσας στους τύπους, µε το τεχνητό περίβλημα ευγένειας, 
οδηγούσε τα παιδιά στη µιµητική αναπαραγωγή γνώσεων µέσω της απομνηµόνευσης και τους 
καταργούσε την κριτική σκέψη. Παρατηρείται ακόµη και σήµερα ότι η γνώση της καθαρεύουσας 
δημιουργεί έπαρση και πίστη σε κοινωνική καταξίωση στους χρήστες της έναντι των µη χρηστώὠν τους 
οποίους θεωρούν αδαείς, αµόρφωτους και υποδεέστερους. Η χρήση της, δηλαδή, προσδίδει πολλές 
Φορές σοβαροφάνεια, που όµως οδηγεί στην αυταπάτη τους και την εξαπάτηση των άλλων. 


Κατά την περίοδο του γλωσσικού ζητήματος, οι σοµοϊδεάτες καθαρευουσιάνοι ζούσαν σε µια αυταπάτη, 
ενισχύοντας ο ένας τον άλλον ότι βρίσκονται στο σωστό και ορθό δρόµο, χωρίς πάντοτε να επιδεικνύουν 
κάποιο έργο αξιόλογο. Σε ομιλίες, συζητήσεις που απευθύνονταν στο κοινὀ µε την εκφορά της 
καθαρεύουσας αποκόµιζαν το θαυμασμό των «αδαών», οι οποίοι θεωρούσαν ότι μειονεκτούν και είναι 
υπεύθυνοι συγχρόνως. Ο ακροατής θαυμάζει αφού δεν καταλαβαίνει και κατακρίνει τον εαυτό του για το 
χαμηλό μορφωτικό του επίπεδο᾿. Τέλος το γλωσσικό ζήτημα παρεµπόδισε τον αναγκαίο εκσυγχρονισμό 
της εκπαίδευσης σε επιλογές µαθηµάτων, διαµόρφωση προγραμμάτων και ανάπτυξη διαφόρων 
ὁραστηριοτήτων, καθώς οδήγησε πολλές φορές στη κυριαρχία της αρχαιολατρίας. 


Οι συνέπειες στην κοινωνική και πολιτική ζωή του ελληνικού έθνους ήταν ο γλωσσικός εμφύλιος, το 
μόνιμο άγχος της καταδίωξης, ακόµη και της πολιτικής, των δημοτικιστὠν και το ρήγμα ανάμεσα στις 
μορφωμένες αστικές τάξεις και το λαό. Από την έκδοση του βιβλίου του Ψυχάρη «Το ταξίδι μου» το 1858, 
το γλωσσικό ζήτηµα παίρνει πολιτικές διαστάσεις. Το 1920, µε τα ευαγγελιακά εξαπολύονται κατηγορίες 
από τους συντηρητικούς καθαρευουσιάνους, όπως άθεοι, αναρχικοί, προδότες, µε αποτέλεσµα τον 
γλωσσικό εμφύλιο. Από τη µια µεριά στέκονται οι δηµοτικιστές, ως προοδευτικοί, επαναστατικοί και 
εξωραϊστές και απὀ την άλλη οι καθαρευουσιάνοι, ὡς υποστηρικτές του έθνους, της θρησκείας, των 
ιδεωδών και φυσικοί απόγονοι της αρχαιότητας. Η δίκη του Δελμούζου και του Κακριδή είναι ατράνταχτες 
αποδείξεις της κοινωνικής σύγκρουσης του γλωσσικού ζητήματος. Ειδικά στην περίπτωση του Κακριδή, 
ενώ το κράτος βρίσκεται υπό γερμανική κατοχή και ο λαός πεινά, εθνικό καθήκον Και «πατριωτισμός» 
επιβάλουν τη δίκη. 


Η ελληνική κοινωνία διχάζεται και η αντιπαράθεση για τη γλώσσα που πρέπει να μιλά βρίσκεται σε µια 
συνεχή δίνη, απὀ την οποία βγαίνοντας κάπου-κάπου πηγαίνει πὀτε δεξιά και πὀτε αριστερά. Η πολιτική 
επιβάλλει τη δηµοτική ή την καθαρεύουσα, καθώς απὀ τη µια άκρη της ζυγαριάς είναι η επικράτηση 
γενικά της δημοτικής στη λογοτεχνία και απὀ την άλλη η καθιέρωση της καθαρεύουσας ως γλὠσσαςτων 
θεσμών και της εκπαίδευσης. 


Όταν ο Δ. Γληνός (1926) προσχώρησε στην Αριστερά, έδωσε την αφορμή στους κυβερνώντες 
καθαρευουσιάνους να συνδέσουν τους δηµοτικιστές µε τους αριστερούς. Η δίωξή τους καθιερώνεται, 
καθώς είναι πολιτικοί αντίπαλοι µε μόνιμο αίσθημα ότι κινδυνεύει η ζωή τους και αποκλείεται η 
συµµετοχή τους στην κοινωνική ζωή. Ο Μ. Τριανταφυλλίδης δεν κερδίζει την ἐδρα της γλωσσολογίας στο 
πανεπιστήμιο εξαιτίας της προχειρότητας, της απλοποίησης και των σφαλμάτων που τον διέπουν. 


Ειδικότερα το 1911, όταν, µετά απὀ τέσσερις ηµέρες συνεδρίασης στη βουλή ο Βενιζέλος υποχωρεί στο 


κατεστημένο και ορίζει την καθαρεύουσα ως επίσηµη γλὠσσατου κράτους, επιβεβαιώνεται η δύναμη της 

συντηρητικής παράταξης και της εκκλησίας. Η υποχώρησή του εἶναι πολιτικός και προσωπικός 
συμβιβασμός που υπερκερνά την πραγμάτωση των θεμελιωδών αλλαγών που εκκρεμούν στη κοινωνία. 
Γενικά, η φίµωση του λόγου κυριαρχεί και ο χρήστης της δηµοτικής θεωρείται ότι υποτιµά τις αξίες της 
παράδοσης, της θρησκείας και πολεμά τη καθιερωμένη κοινωνική τάξη πραγμάτων. 


Το βαθύ ρήγμα που δημιουργείται ανάµεσα στις μορφωμένες τάξεις και τον απαίδευτο λαό, αποσκοπεί 
στην κοινωνική διάκριση, καθώς αποκλείεται αυτός απὀ την εξουσία και καλλιεργείται η υπακοή στο 
κατεστημένο που θέλει να αποτελεί παράδοση. Η χρήση της σωστής γλὠσσας δηλώνει ανωτερότητα, 
καθώς οι χρήστες της δεν ανήκουν στους κοινούς θνητούς που δυσκολεύονται να χειριστούν την 
καθαρεύουσα. Η γλὠσσα, λοιπόν, γίνεται όπλο για την άσκηση βίας και εξουσίας. Ειδικότερα κατά τη 
δικτατορία, οι καθαρευουσιανισµοί στόχευαν στην κοινωνική διάκριση και εποµένως στη μετάδοση του 
μηνύματος ότι είναι ανώτεροι Και πολιτικά. Η ασάφεια, κυρίως, που χαρακτήριζε το λόγο των πολιτικών 
τους, νομιμοποιούσε την κατοχή του βήματος και του λόγου. Στην αντίθετη πλευρά, πάλι οι δηµοτικιστές, 
όπως γράφει ο Χρηστίδης στη μετάφραση του Αστικού Κώδικα και τονίζει η Φραγκουδάκηξ, έφτανε να 
γράψουν της αποθλάκωσης αντί της αποθλακώσεως για να χαρακτηριστούν αμφίβολης εθνικοφροσύνης, 
πράκτορες του κομμουνισμού, ή και ακόµη να χάσουν κάθε ελπίδα σταδιοδρομίας σε επίσηµους 
επιστημονικούς κύκλους. 


Σύνοψη 

Επισηµαίνουµε ότι η κληρονομιά του γλωσσικού ζητήματος είναι βαρυσήμµαντη. Τα 143 αυτά χρόνια του 
γλωσσικού πολέμου επηρέασαν αρνητικά την εξέλιξη της γλώσσας, την εκπαίδευση, την εξέλιξη των 
γλωσσικών επιστημών τη σχέση των πολιτών μεταξύ τους και γενικότερα την οργάνωση κοινωνίας -- 
κράτους. Γίνεται λοιπόν αντιληπτό ότι οι έννοιες του έθνους και της εθνικής γλὠσσας πρέπει να είναι 
σεβαστές χάρη στη μακραίωνη πορεία τους και τις θυσίες του λαού για την επικράτησή τους. Η εδραίωση 
αυτού του σεβασμού στη συνείδησή µας στηρίζεται στη γνώση της ιστορίας του έθνους και της αντίληψης 
πως όλοι µας, είτε καθαρευουσιάνοι είτε δηµοτικιστές, αποτελούµε ισάξια µέλη του. 


Τα θετικά στοιχεία που προέκυψαν από την ιστορία του γλωσσικού ζητήματος, εφόσον βέβαια δεν δόθηκε 
η ευκαιρία στην δημώδη, η οποία θεωρήθηκε ανεπαρκής να αντιπροσωπεύσει την Ελλάδα, ήταν η 
δηµιουργία της καθαρεύουσας ὡς του γλωσσικού οργάνου που χρειαζόταν. Η κάθαρση, δηλαδή, η οποία 
έγινε απὀ τον Κοραή, απομάκρυνε τουρκικές, αλβανικές και άλλες ξένες λέξεις και ιδιώματα που είχαν 
εισχωρήσει στην δημώδη αλλά, δυστυχώς, διαφοροποίησε λαϊκές λέξεις µε επιβολή αρχαιότερων τύπων. 
Επίσης, η Νέα Ελληνική που χρησιμοποιούμε σήµερα, αποτελείται από συνένωση στοιχείων της δηµοτικής 
καιτης καθαρεύουσας και βρίσκεται πολύ κοντά στην Κοινή του 5ου αιώνα, κι ας απέχει από αυτήν 1500 
χρόνια". 

